ການຮັບມືກັບຄູສອນປອມ
ບົດຮຽນທີ 12 ເດືອນກັນຍາ ທີ 19, 2026

“ເພາະວ່າເຄື່ອງອາວຸດຂອງເຮົາບໍ່ເປັນຂອງຝ່າຍໂລກ, ແຕ່ມີຣິດອໍານາດຈາກພຣະເຈົ້າທີ່ທໍາລາຍຄ້າຍອັນເຂັ້ມແຂງໄດ້ ຄືທໍາລາຍຄວາມຄິດທີ່ມີເຫດຜົນອັນບໍ່ຈິງ” (2 ກຣທ 10:4, )

ອຈ ໂປໂລຕັ້ງໃຈທີ່ຈະຕິດຕາມຂ່າວສານຂອງຄຣິດຕະຈັກທັງໝົດ, ຍ້ອນຫຍັງ? ເພື່ອທີ່ຈະຮູ້ ຖ້າວ່າພວກເຂົາຕ້ອງການການຊ່ວຍເຫລືອ, ເພື່ອທີ່ຈະໄປຢ້ຽມຢາມ, ຕ້ອງການການປອບໂຍນ, ຄໍາຄໍາເວົ້າໜູນໃຈ (2 ກຣທ 11:28).

ບາງຄັ້ງເພິ່ນກໍ່ໄດ້ຮັບແຈ້ງກ່ຽວກັບຄູສອນປອມ, ທີ່ເຮັດໃຫ້ຜູ້ເຊື່ອສະດຸດ. ເມື່ອເກີດເຫດການແບບນີ້ຂຶ້ນ ອຈ ໂປໂລ ກໍ່ເຕັມໄປດ້ວຍຄວາມໂກດແຄ້ນ(2 ກຣທ 11:29).

ໃນຕອນທ້າຍຂອງຈົດໝາຍສະບັບທີສອງທີ່ສົ່ງເຖິງຊາວໂກຣິນໂທ, ອຈ ໂປໂລ ໄດ້ກ່າວເຖິງບັນຫາຂອງຄູສອນປອມເຫລົ່ານັ້ນ. ແລະ ພວກເຮົາຈະໄຈ້ແຍກລະບຸວ່າເປັນຄູສອນປອມໄດ້ແນວໃດ? ແລ້ວ ພວກເຮົາຈະເອົາຊະນະພວກເຂົາໄດ້ແນວໃດ?

· ການຕໍ່ສູ້ຝ່າຍຈິດວິນຍານ:
· ອາວຸດສໍາລັບການໂຈມຕີ (2 ກຣທ 10:1-11)
· ການປ້ອງກັນທີ່ຖືກວິທີ (2 ກຣທ 10:12-18)
· ການຮັບມືກັບຜູ້ສອນປອມ:
· ຜູ້ຫລອກລວງທີ່ປອມແປງຄ້າຍຄືຜູ້ປະກາດພຣະຄໍາ(2 ກຣທ11:1-15)
· ອຈ ໂປໂລ ແລະ ຜູ້ສອນປອມ (2 ກຣທ 11:16-31)
· ການກວດສອບຕົນເອງ ແລະ ໄຊຊະນະ (2 ກຣທ 12:14-13:10)

ການຕໍ່ສູ້ຝ່າຍຈິດວິນຍານ
ອາວຸດສໍາລັບການໂຈມຕີ
“ເພາະວ່າເຄື່ອງອາວຸດຂອງເຮົາບໍ່ເປັນຂອງຝ່າຍໂລກ, ແຕ່ມີຣິດອໍານາດຈາກພຣະເຈົ້າທີ່ທໍາລາຍຄ້າຍອັນເຂັ້ມແຂງໄດ້ ຄືທໍາລາຍຄວາມຄິດທີ່ມີເຫດຜົນອັນບໍ່ຈິງ” (2 ກຣທ 10:4, )
ອຈ ໂປໂລຖືກກ່າວຫາວ່າຂີ້ຂາດ ແລະ ຊຸ້ມຊ້າມໃນຊີວິດຈິງ ເຖິງວ່າເພິ່ນຈະເວົ້າແບບກົງໄປກົງມາໃນຈົດໝາຍຂອງເພິ່ນກໍ່ຕາມ. (2 ກຣທ 10:10).
ເພື່ອໂຕ້ຕອບຂໍ້ກ່າວຫານີ້ ເພິ່ນໄດ້ສະແດງໃຫ້ເຫັນຢ່າງຊັດເຈນວ່າ, ເພິ່ນຮູ້ສຶກວ່າເພິ່ນສາມາດເວົ້າຢ່າງກົງໄປກົງມາໄດ້ແບບດຽວກັນກັບໃນຈົດໝາຍ ແຕ່ເພິ່ນຈະບໍ່ໃຊ້ອາວຸດຝ່າຍໂລກເຊັ່ນ: ການໃຊ້ອໍານາດຜະເດັດການ, ການລົງໂທດທາງຮ່າງກາຍ, ຫລື ການຍົກຍ້ອງຕົນເອງ), ແຕ່ຈະໃຊ້ອາວຸດ ທີ່ຊົງພະລັງໃນພຣະເຈົ້າເທົ່ານັ້ນ (2 ກຣທ 10:2-4).
ອາວຸດເຫລົ່ານີ້ລວມເຖິງການກະທໍາດ້ວຍຄວາມຖ່ອມໂຕ ແລະ ຄວາມອ່ອນໂຍນທີ່ມາຈາກພຣະຄຣິດ (ມທ 11:29). ແຕ່ຍັງລວມໄປເຖິງການຢືນຢັດການຕໍ່ຕ້ານຄວາມຜິດບາບ ດັ່ງທີ່ພຣະເຢຊູຊົງກະທໍາ (ມທ 21:12-13), ຫລືເວົ້າຢ່າງຊັດເຈນ ກົງໄປກົງມາ ເມື່ອເຖິງເວລາ (ມທ 23:23-27).
ອໍານາດຂອງ ອຈ ໂປໂລ ໄດ້ຮັບມາຈາກພຣະຄຣິດ ແລະ ເພິ່ນຈະໃຊ້ມັນເພື່ອເສີມສ້າງ ບໍ່ແມ່ນເພື່ອທໍາລາຍ (2 ກຣທ 10:8).

ວິທີປ້ອງກັນທີ່ຖືກຕ້ອງ
“ເພາະຄົນທີ່ຍົກຍ້ອງຕົນເອງ ບໍ່ເປັນທີ່ນັບຖືແກ່ຜູ້ໃດ, ແຕ່ຄົນທີ່ໜ້ານັບຖືນັ້ນ ຄືຜູ້ທີ່ອົງພຣະຜູ້ເປັນເຈົ້າຊົງຍົກຍ້ອງ” (2 ກຣທ 10:18)
ນັກປັດສະຍາກຣິກ ໄດ້ຮຽກເກັບເງິນຈໍານວນຫລວງຫລາຍສໍາລັບຄົນທີ່ຕ້ອງການຮຽນຈາກພວກເຂົາ. ເພື່ອດຶງດູດນັກຮຽນເຫລົ່ານັ້ນ ພວກເຂົາຈຶ່ງໂອ້ອວດຄວາມຮູ້, ສະຖານະທາງສັງຄົມ ຫລື ບຸກຄົນສໍາຄັນທີ່ພວກເຂົາຮູ້ຈັກ ແລະ ເຄົາຣົບນັບຖື, ນີ້ແມ່ນວິທີການຂອງຄູສອນປອມທີ່ທຽມເທັດທີ່ແຊກຊຶມເຂົ້າມາໃນເມືອງໂກຣິນໂທເຊັ່ນກັນ. (2 ກຣທ 10:12; 11:19-20).

ແຕ່ ອຈ ໂປໂລ ບໍ່ໄດ້ເອີ້ນເກັບເງິນຈາກຄວາມຮູ້ຂອງເພິ່ນ, ເພິ່ນບໍ່ໄດ້ນໍາສະເໜີຈົດໝາຍໃນແງ່ຂອງການຮັບຮອງ ແລະເພິ່ນກໍ່ບໍ່ໄດ້ເວົ້າໂອ້ອວດຕົນເອງ, ແຕ່ເພິ່ນຊໍ້າຖືກດູຖູກໝິ່ນປະໝາດ, ແລ້ວເພິ່ນຈະແກ້ໄຂແນວໃດ?
ເບິ່ງຄືວ່າ ເພີ່ນຕ້ອງໄດ້ຮັບການຍົກຍ້ອງຕໍ່ໜ້າຊາວໂກຣິນໂທ ເພື່ອທີ່ຈະໄດ້ຮັບການຍອມຮັບຈາກພວກເຂົາ. ແຕ່ບໍ່ໄດ້ໝາຍຄວາມວ່າ ອຈ ໂປໂລ ຈໍາເປັນຕ້ອງຍົກຍ້ອງຕົນເອງ (ສພສ 27:2). ອຈ ໂປໂລກ່າວວ່າ ຂໍໃຫ້ພຣະເຈົ້າເປັນຜູ້ທີ່ຍົກຍ້ອງພວກເຮົາ (2 ກຣທ 10:18).
ຖ້າວ່າມີສິ່ງໃດທີ່ພວກເຮົາສາມາດໂອ້ອວດໄດ້ ກໍ່ຄືການຮູ້ຈັກພຣະອົງ ແລະ ເຊື່ອຟັງພຣະອົງ (ຢຣມຢ 9:24; 2 ກຣທ 10:17).

ການຮັບມືກັບຜູ້ສອນປອມ
ຜູ້ລໍ້ລວງທີ່ປອມໂຕເປັນອັກຄະສາວົກ
“ເພາະ​ຄົນ​ເຫຼົ່ານັ້ນ ເປັນ​ພຽງແຕ່​ຄູສອນ​ປອມ ເປັນ​ຄົນງານ​ທີ່​ຫລອກລວງ ແລະ​ປອມຕົວ​ເປັນ​ອັກຄະສາວົກ​ຂອງ​ພຣະຄຣິດ.”

ອຈ ໂປໂລ ປາດຖະໜາທີ່ຈະນໍາຄຣິດຕະຈັກທີ່ບໍຣິສຸດມາສູ່ພຣະຄຣິດ (2 ກຣທ 11:2). ແຕ່ຄຣິດຕະຈັກຕົກຢູ່ໃນອັນຕະລາຍທີ່ຈະຖືກຫລອກລວງຄືກັນກັບເອວາ, ແລະ ພວກເຂົາເຊົາທີ່ຈະເປັນເຈົ້າສາວຂອງພຣະເຢຊູ (2 ກຣທ 11:3).
ອັນຕະລາຍທີ່ແທ້ຈິງແມ່ນຫຍັງ? ຊາວຢິວທີ່ຍົກຍ້ອງຕົນເອງວ່າເປັນ ອັກຄະທູດຜູ້ຍິ່ງໃຫຍ່ ຂອງພຣະເຢຊູໄດ້ມາທີ່ເມືອງໂກຣິນໂທ ເພື່ອສອນ. ພວກເຂົາປຽບເໝືອນພຣະເຢຊູອີກອົງໜຶ່ງ ທີ່ມີຄໍາສອນອີກແບບໜຶ່ງທີ່ແຕກຕ່າງ (2 ກຣທ 11:4-5; ຄລຕ 1:8).
ການທີ່ໃຜບາງຄົນເທດສະໜາກ່ຽວກັບພຣະເຢຊູ ບໍ່ໄດ້ໝາຍຄວາມວ່າພວກເຂົາກໍາລັງສະແດງໃຫ້ພວກເຮົາເຫັນພຣະເຢຊູທີ່ແທ້ຈິງຕາມທີ່ເປີດເຜີຍໄວ້ໃນພຣະຄໍາພີ, ຄໍາເວົ້າຂອງພວກເຂົາອາດຈະຍອດຍ້ຽມ, ແຕ່ຊາຕານເອງກໍຮູ້ວິທີເວົ້າແບບອັດສະຈັນ ເພື່ອສະແດງຕົນເອງ ເປັນຄືກັນກັບທູດສະຫວັນແຫ່ງຄວາມສະຫວ່າງ(2 ກຣທ 11:14).
ໂດຍການກະທໍາ ແລະ ຄໍາເວົ້າຂອງພວກເຂົາ ເປັນສິ່ງທີ່ຜູ້ສອນທີ່ແທ້ຈິງສອນ (2 ກຣທ 11:9-10). ແຕ່ວ່າຄູສອນປອມນັ້ນ ຈະເຮັດເປັນເຄັ່ງສາສະໜາ, ແຕ່ໃຈຈິງເປັນແບບໜຶ່ງ, ບິດເບືອນພຣະຄໍາ, ເປັນຜູ້ເປີຍແຜ່ທີ່ຫລອກລວງທີ່ປອມໂຕເປັນສາວົກ (2 ກຣທ 11:13-15).

ອຈ ໂປໂລ ແລະ ຜູ້ສອນປອມ
“ພວກເຂົາ​ເປັນ​ຊາວ​ເຮັບເຣີ​ບໍ? ເຮົາ​ກໍ​ເປັນ​ເໝືອນກັນ ພວກເຂົາ​ເປັນ​ຊົນຊາດ​ອິດສະຣາເອນ​ບໍ? ເຮົາ​ກໍ​ເປັນ​ເໝືອນກັນ ພວກເຂົາ​ເປັນ​ເຊື້ອສາຍ​ຂອງ​ອັບຣາຮາມ​ບໍ? ເຮົາ​ກໍ​ເປັນ​ເໝືອນກັນ.”
ແມ່ນຫຍັງແມ່ນຄວາມຄ້າຍຄືກັນ ລະຫວ່າງ ອຈ ໂປໂລ ແລະ ຜູ້ສອນປອມເຫລົ່ານັ້ນ? ພວກເຂົາທັງໝົດແມ່ນຄົນຢິວ ແລະໄດ້ປ່ຽນມາເປັນຄຣິສຕຽນ (2 ກຣທ 11:22).
ແລ້ວແມ່ນຫຍັງທີ່ແຕກຕ່າງ? ນີ້ແມ່ນຈຸດເລີ່ມຕົ້ນທີ່ເຮັດໃຫ້ ອຈ ໂປໂລ ໃຈຮ້າຍ: “ພວກເຂົາແມ່ນຜູ້ຮັບໃຊ້ຂອງພຣະຄຣິດບໍ? (ເຮົາຂໍເວົ້າດັ່ງຄົນເສຍສະຕິວ່າ) ເຮົາກໍເປັນລື່ນພວກເຂົາອີກ” (2 ກຣທ 11:23 ). ຖ້າວ່າພວກເຂົາໂອ້ອວດວ່າທົນທຸກເພື່ອພຣະຄຣິດ, ອຈ ໂປໂລ ກໍ່ມີຄຸນສົມບັດຫລາຍກວ່ານັ້ນອີກ ຖືກຂ້ຽນຕີ; ຕິດຄຸກ; ຖືກຂົ່ມຂູ່; ຖືກກ້ອນຫີນແກ່ວງໃສ່; ເຮືອຂວ້າມໃນທະເລ; ຜະເຊີນກັບອັນຕະລາຍໃນທຸກສິ່ງ; ປະສົບກັບຄວາມຫິວ, ກະຫາຍນໍ້າ, ໜາວ, ແລະເປືອຍກາຍ; ແຕ່ຍັງຄົງຫ່ວງໄຍຕໍ່ຄຣິດຕະຈັກຢູ່ສະເໝີ (2 ກຣທ 11:23b-29).
ສິ່ງນີ້ທີ່ເຮັດອຈ ໂປໂລ ເຊົາໃຈຮ້າຍ: ເພິ່ນບໍ່ຕ້ອງການໃຫ້ຄົນອື່ນເຂົ້າໃຈຜິດວ່າ ພວກເຂົາຕ້ອງການໂອ້ອວດໃນສິ່ງທີ່ພວກເຂົາເຮັດໄດ້ເພື່ອພຣະຄຣິດ, ການໂອ້ອວດ ຫລື ການອ້າງກຽດຕິຍົດ ທີ່ແທ້ຈິງຂອງພວກເຂົາ ແມ່ນການທີ່ພຣະຄຣິດເຮັດເພື່ອພວກເຂົາ ບໍ່ແມ່ນສິ່ງທີ່ພວກເຂົາເຮັດເພື່ອພຣະຄຣິດ
ຄວາມອ່ອນແອຂອງພວກເຂົາທີ່ເຮັດໃຫ້ຢາກເຂົ້າຫາເພິ່ງໃນພຣະຄຣິດ ແມ່ນຄວາມເຂັ້ມແຂງຂອງພວກເຂົາທີ່ຄວນເຮັດ (2 ກຣທ 11:30-31; 12:6-10).

ການກວດສອບຕົນເອງ ແລະ ໄຊຊະນະ
“ຈົ່ງ​ພິຈາລະນາ​ເບິ່ງ​ຕົນເອງ​ວ່າ, ພວກເຈົ້າ​ຕັ້ງ​ຢູ່​ໃນ​ຄວາມເຊື່ອ​ຫລື​ບໍ? ຈົ່ງ​ພິສູດ​ຕົວ​ເອງ​ສາ ເຈົ້າ​ທັງຫລາຍ​ບໍ່​ຮູ້​ຫລື​ວ່າ ພຣະເຢຊູ​ຄຣິດເຈົ້າ​ຊົງ​ສະຖິດ​ຢູ່​ໃນ​ພວກເຈົ້າ ເວັ້ນ​ເສຍ​ແຕ່​ພວກເຈົ້າ​ຈະ​ຜ່ານ​ການ​ພິສູດ​ນັ້ນ​ບໍ່ໄດ້.” 2 ໂກຣິນໂທ‬ 
ເວລາທີ່ອຈ ໂປໂລ ຈະໄປຢ້ຽມຢາມເມືອງໂກຣິນໂທກໍ່ໃກ້ເຂົ້າມາແລ້ວ. ເພິ່ນຈະໄດ້ປະເຊີນກັບຫຍັງແດ່? ແລະ ຄວນປະຕິບັດຕົນແບບໃດ? (2 ກຣທ 13:1-2).
ເພິ່ນກຽມພ້ອມທີ່ຈະໃຊ້ມາດຕະການລົງໂທດທາງສາສະໜາຢ່າງເດັດຂາດ, ເພື່ອຟື້ນຟູຜູ້ທີ່ກັບໃຈ ແລະ ລົງໂທດຜູ້ທີ່ດື້ນດ້ານ
ເພິ່ນຢ້ານວ່າເມື່ອໄປເຖິງແລ້ວ ຈະພົບວ່າ ຊາວໂກຣິນໂທນັ້ນຢູ່ໃນຄວາມຂັດແຍ້ງ ແລະ ຢູ່ໃນຄວາມບາບຕ່າງໆ. ເພິ່ນອາດຈະເສຍໃຈຍ້ອນຄວາມບາບທີ່ຍັງບໍ່ຍອມກັບໃຈຂອງພວກເຂົາ(2 ກຣທ 12:20-21).
ດັ່ງນັ້ນ, ກ່ອນເວລານັ້ນຈະມາເຖິງ, ຊາວໂກຣິນໂທຈຶ່ງໄດ້ໄຕ່ຕອງ ແລະ ກວດສອບຕົນເອງ (2 ກຣທ 13:5).
ສ່ວນ ອຈ ໂປໂລ ເອງກໍ່ອະທິຖານຂໍໃຫ້ພວກເຂົາເຊົາເຮັດຄວາມຊົ່ວ ແລະ ຫັນມາເຮັດຄວາມດີ, ແລະ ໃຫ້ພວກເຂົາເປັນຜູ້ທີ່ສົມບູນແບບ(2 ກຣທ13:7-9).

EGW (The Great Controversy, p. 593)

“ປະຊາກອນຂອງພຣະເຈົ້າຈະຖືກນຳພາໄປສູ່ການສຶກສາພຣະຄຳພີ ເພື່ອເປັນສິ່ງປົກປ້ອງພວກເຂົາຈາກອິດທິພົນຂອງຄູສອນປອມ ແລະ ລິດທານຸພາບອັນລໍ້ລວງຂອງວິນຍານມືດ. ຊາຕານໃຊ້ທຸກກົນອຸບາຍທີ່ເປັນໄປໄດ້ເພື່ອຂັດຂວາງບໍ່ໃຫ້ມະນຸດໄດ້ຮັບຄວາມຮູ້ໃນພຣະຄຳພີ; ເພາະຄຳເວົ້າທີ່ຊັດເຈນຂອງພຣະຄຳພີນັ້ນເປີດເຜີຍການລໍ້ລວງຂອງມັນ. ໃນທຸກໆ ການຟື້ນຟູພັນທະກິດຂອງພຣະເຈົ້າ, ເຈົ້າແຫ່ງຄວາມຊົ່ວຮ້າຍຈະຖືກປຸກໃຫ້ມີກິດຈະກຳທີ່ຮຸນແຮງຍິ່ງຂຶ້ນ; ຕອນນີ້ນາງກຳລັງໃຊ້ຄວາມພະຍາຍາມຢ່າງສຸດກຳລັງສຳລັບການຕໍ່ສູ້ຄັ້ງສຸດທ້າຍກັບພຣະຄຣິດ ແລະ ບັນດາຜູ້ຕິດຕາມພຣະອົງ. […] ສິ່ງທຽມເທັດຈະເໝືອນກັບສິ່ງແທ້ຢ່າງໃກ້ຊິດ ຈົນບໍ່ສາມາດແຍກແຍກລະຫວ່າງສອງສິ່ງນີ້ໄດ້ ເວັ້ນເສຍແຕ່ໂດຍພຣະຄຳພີບໍຣິສຸດເທົ່ານັ້ນ. ໂດຍຄຳພະຍານຂອງພຣະຄຳພີ, ທຸກຄຳກ່າວ ແລະ ທຸກການອັດສະຈັນຕ້ອງຖືກທົດສອບ.”

